CELEX: 52018PC0074
Language: sl
Date: 2018-02-19
Title: Predlog SKLEP SVETA o sklenitvi Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA)

EVROPSKA KOMISIJA
            Bruselj, 19.2.2018
            COM(2018) 74 final
            2018/0036(NLE)
            Predlog
            SKLEP SVETA
            o sklenitvi Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Svet je 30. maja 2017 Komisijo pooblastil, da v imenu Unije začne pogajanja s Kraljevino Maroko (v nadaljnjem besedilu: Maroko) o mednarodnem sporazumu med Unijo in Marokom o pogojih za sodelovanje Maroka v partnerstvu na področju raziskav in inovacij v Sredozemlju (v nadaljnjem besedilu: program PRIMA). 
               
               
               
                  V skladu s pogoji sklepa Sveta o podelitvi pooblastila se lahko pogajanja začnejo šele po sprejetju Sklepa Evropskega parlamenta in Sveta o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic. 
               
               
               
                  Pogajanja so se začela 26. junija 2017 in se uspešno zaključila 22. januarja 2018, ko sta glavna pogajalca prihodnjih pogodbenic parafirala besedilo osnutka sporazuma. Osnutek sporazuma, ki je priložen temu predlogu, je v skladu s pogajalskimi direktivami, ki jih je izdal Svet. Zlasti določa, da so pogoji za sodelovanje Maroka v programu PRIMA tisti iz Sklepa (EU) 2017/1324
                     1
                  , s čimer se neposredno sklicuje na zakonodajni akt Unije.
               
               
               
                  Za zagotovitev zaščite finančnih interesov Unije, zlasti pristojnosti Komisije, Evropskega urada za boj proti goljufijam, Računskega sodišča in izvedbene strukture programa PRIMA (struktura PRIMA-IS) za izvajanje revizij in preiskav v skladu z veljavno zakonodajo Unije, so v sporazumu izrecni sklici na ustrezne določbe Sklepa (EU) 2017/1324, pogodbenice pa so obvezane, da zagotovijo vso potrebno pomoč za zagotovitev njihovega izvajanja. Poleg tega prihodnji sporazum določa, da se morajo pogodbenice dogovoriti o podrobnih ureditvah za pomoč, saj so takšne ureditve bistvene za njihovo sodelovanje na podlagi tega sporazuma. 
               
            
            
               •Skladnost z veljavnimi predpisi s področja zadevne politike
            
            
               
                  Kot je predstavljeno tudi v poročilu o oceni učinka programa PRIMA
                     2
                  , je odprtost programa PRIMA za sodelovanje tretjih držav, kot je Maroko, v skladu s cilji mednarodnega sodelovanja na področju raziskav in inovacij, kakor je opisano v Sporočilu Komisije iz leta 2012 „Spodbujanje in usmerjanje mednarodnega sodelovanja EU na področju raziskav in inovacij: strateški pristop“
                     3
                   in okvirnem programu Obzorje 2020, ki spodbuja sodelovanje s tretjimi državami na področju znanosti, tehnologije in inovacij za reševanje svetovnih družbenih izzivov in podporo zunanji politiki Unije. Ta sporazum je skladen tudi z veljavnim Evro-mediteranskim pridružitvenim sporazumom med državami članicami Evropske skupnosti na eni strani in Kraljevino Maroko na drugi
                     4
                  , ki zagotavlja znanstveno, tehnično in tehnološko sodelovanje med Unijo in Marokom, ter Sporazumom o znanstvenem in tehničnem sodelovanju med Evropsko skupnostjo in Kraljevino Maroko
                     5
                  , ki spodbuja znanstveno in tehnološko sodelovanje med pogodbenicama na področjih skupnega interesa. 
               
            
            
               •Skladnost z drugimi politikami Unije
            
            
               
                  Izvajanje programa PRIMA v tesnem sodelovanju s tretjimi državami, kot je Maroko, je tudi v skladu z drugimi politikami Unije, kot so migracijska politika, razvojna politika in sosedska politika, ter je zanje relevantno.
               
            
            
               2.PRAVNI ELEMENTI PREDLOGA
            
            
               
                  Predlog sklepa Sveta temelji na členu 186 in členu 218(6)(a)(v) Pogodbe o delovanju Evropske unije.
               
            
            
            
               Glede na zgoraj navedeno Komisija predlaga, da Svet sklene sporazum v imenu Unije.
            
            
               2018/0036 (NLE)
            
         
         
            
               Predlog
            
            
               SKLEP SVETA
            
            
               o sklenitvi Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA)
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 186 v povezavi s členom 218(6)(a)(v) Pogodbe,
            
            
               ob upoštevanju predloga Evropske komisije,
            
            
               ob upoštevanju odobritve Evropskega parlamenta, 
            
            
               ob upoštevanju naslednjega:
            
            
               (1)Sklep (EU) 2017/1324 Evropskega parlamenta in Sveta
                  6
                določa sodelovanje Unije v partnerstvu na področju raziskav in inovacij v Sredozemlju (v nadaljnjem besedilu: program PRIMA), ki ga skupaj izvaja več držav članic.
            
            
               (2)Kraljevina Maroko (v nadaljnjem besedilu: Maroko) je izrazila željo, da se pridruži programu PRIMA kot sodelujoča država, ki je enakopravna z državami članicami in tretjimi državami, pridruženimi programu Obzorje 2020, ki sodelujejo v programu PRIMA.
            
            
               (3)V skladu s členom 1(2) Sklepa (EU) 2017/1324 Maroko postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Maroka v programu PRIMA.
            
            
               (4)V skladu s Sklepom Sveta <XXX>
                  7
                je bil Sporazum o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA), podpisan XX 20XX v imenu Unije pod pogojem njegove poznejše sklenitve.
            
            
               (5)Sporazum bi bilo treba odobriti v imenu Unije –
            
            
               SPREJEL NASLEDNJI SKLEP: 
            
            
               Člen 1
            
            
               Sporazum o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA), se odobri v imenu Unije.
            
            
               Besedilo Sporazuma je priloženo temu sklepu.
            
            
               Člen 2
            
            
               Predsednik Sveta imenuje osebo, pooblaščeno, da v imenu Unije pošlje uradno obvestilo iz člena 5(2) Sporazuma, s čimer Unija privoli, da jo Sporazum zavezuje.
            
            
               Člen 3
            
         
         
            
               Ta sklep začne veljati [datum sprejetja].
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).
               
               
                  
                     (2)
                  
                        SWD(2016) 332 final z dne 18. oktobra 2016.
               
               
                  
                     (3)
                  
                        COM(2012) 497 final.
               
               
                  
                     (4)
                  
                        UL L 70, 18.3.2000, str. 2.
               
               
                  
                     (5)
                  
                        UL L 37, 10.2.2004, str. 9.
               
               
                  
                     (6)
                  
                        Sklep (EU) 2017/1324 Evropskega parlamenta in Sveta z dne 4. julija 2017 o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic (UL L 185, 18.7.2017, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj,19.2.2018
            COM(2018) 74 final
            PRILOGA
            k
            predlogu SKLEPA SVETA
            o sklenitvi Sporazuma o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA)
            
               
         
         
            
               PRILOGA
            
            
            
               Sporazum o znanstvenem in tehnološkem sodelovanju med Evropsko unijo in Kraljevino Maroko, v katerem so določeni pogoji za sodelovanje Kraljevine Maroko v partnerstvu na področju raziskav in inovacij v Sredozemlju (PRIMA)
            
            
            
            
               Evropska unija (v nadaljnjem besedilu: Unija)
            
            
               na eni strani
            
            
               in
            
            
               Kraljevina Maroko (v nadaljnjem besedilu: Maroko),
            
            
               na drugi
            
            
               (v nadaljnjem besedilu: pogodbenici) STA SE –
            
            
            
            
               ob upoštevanju Evro-mediteranskega pridružitvenega sporazuma med državami članicami Evropske skupnosti na eni strani in Kraljevino Maroko na drugi, ki je začel veljati 1. marca 2000 in ki določa okvir za znanstveno, tehnično in tehnološko sodelovanje,
            
            
            
               ob upoštevanju Sporazuma o znanstvenem in tehničnem sodelovanju med Evropsko skupnostjo in Kraljevino Maroko, ki je začel veljati 14. marca 2015 in ki določa uraden okvir za sodelovanje pogodbenic na področju znanstvenega in tehnološkega raziskovanja,
            
            
            
               ob upoštevanju postopka, ki je privedel do programa PRIMA in se je začel z evro-sredozemsko konferenco o znanosti, tehnologiji in inovacijah v Barceloni leta 2012, na kateri so udeleženci sklenili obnoviti partnerstvo na področju raziskav in inovacij, ki temelji na načelih skupne odgovornosti, vzajemnega interesa in skupne koristi,
            
            
         
         
            
               ob upoštevanju, da je Maroko aktivno sodeloval pri tem postopku in da se je z dopisom z dne 26. septembra 2014 uradno finančno zavezal k programu PRIMA,
            
            
            
               ob upoštevanju, da so decembra 2014 številne države članice EU in države nečlanice EU, med njimi Maroko, Evropski komisiji predložile predlog za „skupni program PRIMA“,   
            
            
            
               ob upoštevanju Sklepa (EU) 2017/1324 Evropskega parlamenta in Sveta o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic in ki ureja pogoje za sodelovanje držav članic EU in držav, pridruženih programu Obzorje 2020, ki so sodelujoče države pobude, zlasti njihovih finančnih obveznostih in udeležbe v strukturah upravljanja pobude,
            
            
            
               ob upoštevanju pogojev Sklepa (EU) 2017/1324, da Maroko postane sodelujoča država v programu PRIMA s sklenitvijo mednarodnega sporazuma o znanstvenem in tehnološkem sodelovanju z Unijo, v katerem so določeni pogoji za sodelovanje Maroka v programu PRIMA,
            
            
                
            
            
               ob upoštevanju, da je Maroko izrazil željo, da se pridruži programu PRIMA kot sodelujoča država, ki je enakopravna z državami članicami EU in državami, pridruženimi programu Obzorje 2020, ki sodelujejo v programu PRIMA,
            
            
               ob upoštevanju dejstva, da je za ureditev pravic in obveznosti Maroka kot sodelujoče države v programu PRIMA potreben mednarodni sporazum med Unijo in Marokom –
            
            
            
            
               DOGOVORILI O NASLEDNJEM:
            
            
            
            
               Člen 1
            
            
            
               Namen
            
            
            
               Namen tega sporazuma je določiti pogoje za sodelovanje Maroka v partnerstvu na področju raziskav in inovacij v Sredozemlju (v nadaljnjem besedilu: program PRIMA).
            
         
         
            
            
            
               Člen 2
            
            
            
               Pogoji za sodelovanje Maroka v programu PRIMA
            
            
            
               Pogoji za sodelovanje Maroka v programu PRIMA so tisti iz Sklepa (EU) 2017/1324 Evropskega parlamenta in Sveta o sodelovanju Unije v partnerstvu na področju raziskav in inovacij v Sredozemlju (PRIMA), ki ga skupaj izvaja več držav članic. Pogodbenici izpolnjujeta obveznosti iz navedenega sklepa in sprejmeta ustrezne ukrepe, zlasti za zagotovitev vse potrebne pomoči za zagotavljanje izvajanja člena 10(2) ter člena 11(3) in (4). Pogodbenici se dogovorita o podrobnih ureditvah za pomoč, saj so takšne ureditve bistvene za njuno sodelovanje na podlagi tega sporazuma.
            
            
            
            
               Člen 3
            
            
            
               Ozemeljska uporaba
            
            
            
               Ozemeljska uporaba tega sporazuma je določena v Evro-mediteranskem pridružitvenem sporazumu med državami članicami Evropske skupnosti na eni strani in Kraljevino Maroko na drugi. 
            
            
            
            
               Člen 4
            
            
            
               Podpis in začasna uporaba
            
            
         
         
            
               Ta sporazum se začasno uporablja od dneva njegovega podpisa.
            
            
            
            
            
               Člen 5
            
            
            
               Začetek veljavnosti in trajanje
            
            
            
               1. Pogodbenici sprejmeta ta sporazum v skladu s svojimi postopki. 
            
            
            
               2. Ta sporazum začne veljati z dnem, ko se pogodbenici po diplomatski poti uradno obvestita, da je bil postopek iz prvega odstavka zaključen.
            
            
            
               3. Ta sporazum ostane veljaven tako dolgo, dokler je veljaven Sklep (EU) 2017/1324, razen če ga katera koli pogodbenica odpove v skladu s členom 6.
            
            
            
            
               Člen 6
            
            
            
               Odpoved
            
            
            
               1. Katera koli pogodbenica lahko ta sporazum kadar koli odpove s pisnim obvestilom drugi pogodbenici o nameri, da ga odpove. 
            
         
         
            
            
               Odpoved začne veljati šest mesecev po datumu, ko naslovnik prejme pisno obvestilo.
            
            
            
               2. Projekti in dejavnosti, ki se izvajajo v času odpovedi tega sporazuma, se v skladu s pogoji, določenimi v tem sporazumu, nadaljujejo do svojega zaključka.
            
            
            
               3. Pogodbenici morebitne druge posledice odpovedi uredita soglasno.
            
            
            
            
               Člen 7
            
            
            
               Reševanje sporov
            
            
            
               Postopek za reševanje sporov iz člena 86 Evro-mediteranskega pridružitvenega sporazuma med državami članicami Evropske skupnosti na eni strani in Kraljevino Maroko na drugi se uporablja za vse spore v zvezi z uporabo ali razlago tega sporazuma.
            
            
            
            
            
            
               ****
            
            
            
         
         
            
               Ta sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in arabskem jeziku, pri čemer so vsa besedila enako verodostojna.